kardosdrur/scandi-wiki huggingface dataset:
Tour of California

Tour of California er et professionelt cykelløb som er en del af UCI World Tour. Løbet blev arrangeret for første gang 19. februar 2006. Løbet er også kendt som Amgen Tour of California, opkaldt efter hovedsponsoren Amgen. Tour of California er USA's største cykelløb, med alle UCI World Teams til start. I de første 3 udgaver varede løbet 8 dage, men til den 4. udgave, i 2009, valgte man at indlægge en ekstra etape, således at løbet strakte sig over 9 dage.

Fra 2017 indgår det i UCI World Tour-kalenderen.

Vindere

Samlede stilling

Andre konkurrencer

Se også
Tour of California for kvinder

Referencer

Eksterne henvisninger 

 Officielle hjemmeside
World of Warcraft: Wrath of the Lich King

Wrath of the Lich King er den anden udvidelsespakke til MMORPGen World of Warcraft, efter The Burning Crusade. Den finder sted i Northrend, hjem for Lich King, Arthas Menethil/Ner'zhul.

Spillet blev udgivet den 13. november 2008.

Nyt Indhold 
Wrath of the Lich King indeholder en række nyt indhold, hvoraf følgende blev bekræftet på BlizzCon 2007:
 Max level stiger til 80
 Kamp mod Lich King ved Frozen Throne i Icecrown Citadel
 En ny spilbar hero class: Death Knight
 Et nyt kontinent: Northrend
 Skabelsen af en ny profession: Inscription
 Max professions level stiger til 450
 Hundredvis af nye items, quests, dungeons, monstre, evner, og våben
 Belejringsvåben, og ødelæggelige bygninger (til PvP)
 Nye frisurer, med mere til ændring af ens figurs udseende
 Forbedret grafikmotor (grundlæggende til skygger og flammer)
 Ny neutral by Dalaran

Death Knight 

Death Knight (Dødsridder) er den første såkaldte "hero class" (helteklasse). Dette betyder dog ikke at den nødvendigvis er stærkere end andre klasser, men blot at den starter på et højere level eller niveau, som specificeret forneden. Klassen er en blanding af en nærkampsklasse, med tung rustning og mulighed for anvendelse af tohåndsvåben eller to et-håndsvåben, og en "caster", i kraft af dens adgang til diverse magiske evner. Death Knight bruger i modsætning til andre klasser ikke skjold som "tank". For at få mulighed for at lave en Death Knight, kræves det at man får en af sine eksisterende figurer op på level 55, hvorefter den nye klasse automatisk bliver tilgængelig.

Det vil derefter være muligt at skabe én Death Knight per "realm", som automatisk starter på level 55 med et arsenal af evner samt god udrustning.

Referencer

Eksterne henvisninger 
 
 Officiel EU-side 
 Officiel US-side

Se også 

Computerspil fra 2008
Wrath of the Lich King
Rabid Records

Rabid Records er et svensk pladeselskab grundlagt i 1998 af medlemmerne fra gruppen Honey Is Cool. Selskabet bliver i dag ledet af af Frau Rabid, og bror og søster Karin Dreijer Andersson og Olof Dreijer fra det eksperimentelle electropop-konceptband The Knife. Rabid Records kan betragtes som et led i The Knifes koncept om "identitet ved identitetsløshed" (læs mere under The Knife), da selskabet stort set ikke udgiver andet end The Knifes egen musik og udgivelserne er licenseret hos andre partnere i hele verden, så Rabid Records (som det står beskrevet på The Knifes hjemmeside http://www.theknife.net) "... have to answer to no one".
Rabid Records har dog tidligere udgivet EP'er for bands som Honey Is Cool, Monster & Maskiner, Rockmonster, and Calle P. Derudover har Rabid Records udgivet Olof Dreijers soloprojekt kaldet DJ Coolof og Jenny Wilsons nyeste album "Love and Youth". Jenny Wilson har i øvrigt medvirket på The Knifes "Deep Cuts"-album (se Deep Cuts (The Knife album)) på nummeret "You Take My Breath Away".

Katalog 
 Honey Is Cool – Bolero EP (CD)
 Honey Is Cool – Early morning are you working?, (CD)
 Honey Is Cool – Baby Jane EP (CD)
 Monster & Maskiner – Monster & Maskiner
 Rockmonster – Rockmonster
 The Knife – The Knife (CD)
 The Knife – Deeps Cuts (CD)
 The Knife – Hannah med H Soundtrack (CD)
 The Knife – Silent Shout (CD)
 The Knife – Silent Shout: An Audio Visual Experience (CD + DVD)
 Jenny Wilson – Love and Youth (CD)

Eksternt link 

Officiel hjemmeside: http://www.rabidrecords.com/

Etableret i 1998
Pladeselskaber fra Sverige
Janez Brajkovič

Janez Brajkovič (født 18. december 1983) er en slovensk tidligere professionel cykelrytter.

Eksterne henvisninger 

Mandlige cykelryttere fra Slovenien
Oxie

Oxie er en forstad til Malmø, Skåne län i Sverige. Den ligger i Malmø Kommune og har 11.493 indbyggere. Oxie er en forholdsvis grøn bydel, hvor den almindeligste boligform er hus.

Eksterne henvisinger 
 Malmø-Oxie 

 
Bydele i Malmø
Rosengård (Malmø)

Rosengård er en bydel i Malmø i Skåne. I Rosengård bor knap 24.000 personer. Rosengård er en bydel med hovedsageligt højhuse opført i 1960'erne og 1970'erne. Zlatan Ibrahimovic er opvokset der.

Befolkningssammensætning 
Rosengård har 23.653 beboere (pr. 31. december 2011), hvoraf 86% har udenlandsk baggrund. 60% er født uden for Sverige, mens 26% er født i Sverige, mens deres forældre er indvandrere. De hyppigste indvandrerlande er Irak, Jugoslavien, Libanon og Afghanistan.
1/3 af beboerne er under 18 år (landsgennemsnittet er 1/5). 14,7% af de unge har en eller flere domme bag sig, hvilket er den højeste andel i landet.

En plads opkaldt efter Zlatan Ibrahimovic blev indviet i 2006 ved Cronmans väg.

Eksterne henvisninger

Henvisning 

 Malmø-Rosengård

 
Bydele i Malmø
Eventyrer

En eventyrer er en person som søger eller ernærer sig ved spændende, eksotiske og farlige projekter, som for eksempel at grave efter guld, bestige bjerge eller rejse i ukendte og svært tilgængelige områder.

Eventyrer

Historiske

Moderne

Fiktive 
 Han Solo
 Lara Croft (og hendes far, Lord Richard Croft)
 MacGyver
 Robin Hood
 Tintin

Se også 
Opdagelsesrejsende

Opdagelsesrejsende
Public Services International

Public Services International (PSI/ ISKA) er en verdensomspændende organisation for den offentlige sektor.

620 fagforbund fra 160 lande er i 2006 tilsluttet organisationen som repræsenterer 20.000.0000 lønmodtagere.

PSI er officielt anerkendt som en ikke-statslig organisation for den offentlige sektor i forbindelse med den internationale arbejder organisation og har rådgivende status ved FN’s organ ECOSOC samt observatørstatus ved UNCTAD og UNESCO.

I september 2007 blev HK/Statsansattes formand, danskeren Peter Waldorff valgt som ny generalsekretær i organisationen, på PSI’s kongress i Wien.

Organisationens præsident er for nuværende, 2007, Ylva Thörn.

Ekstern henvisning 
 PSI hjemmeside (engelsk)

FN
Etableret i 1907
ISKA

ISKA har flere betydninger:
 ISKA (karate) – International Sport Karate Association, international organisation til styring af blandt andet amatør- og professionel kickboksning
 Public Services International – (PSI/ ISKA), verdensomspændende organisation for den offentlige sektor.
Brösarp

Brösarp er et byområde med 700 indbyggere i Tomelilla kommun, Skåne län, Sverige. I udkanten af byen ligger Brösarps backar.

Eksterne henvisninger 

 Kort over Brösarp 
 Om Brösarp 

Byer i Tomelilla kommun
Britta Duelund

Britta Duelund (19. oktober 1950 − 25. september 2007) var borgmester i Faaborg Kommune, valgt for Socialdemokraterne.

Hun arbejdede som jobkonsulent i AF, da hun i 1986 blev valgt til byrådet. Frem til 1997 var hun medlem af socialudvalget og blev i 1997 formand for Børne- og Kulturudvalget. Efter kommunalvalget i 2001 blev hun borgmester, hvilket hun var frem til 31. december 2006. Fra 2007 var hun menigt medlem af kommunalbestyrelsen i den nye Faaborg-Midtfyn Kommune.

Borgmestre fra Socialdemokraterne
Tidligere borgmestre fra Danmark
Flybombe

Flybomber er betegnelsen for bomber, der nedkastes fra fly.

Præcisionen afhænger i sidste tilfælde enten af bombesigtet eller af bombens aktive styreflader, såfremt det er en præcisionsbombe (eng. smart bomb), fx LGB (Laser Guided Bomb).

LGB'ere ledes af sit søgehoved mod målet, og det forudsætter, at målet er belyst (tagged) med en laserstråle fra en person på jorden eller fra et fly.

Eksempler 
 Fritfaldsbomber (gravity bombs):
 BLU-82
 Massive Ordnance Air Blast bomb 
 Klyngebombe
 Brandbombe
 Præcisionsbomber (smart bombs):
 Laserstyrede bomber
 GBU-28 Penetrator
 GPS-styrede bomber
 JDAM (Joint Direct Attack Munition)

Se også 

 Bombefly
 TNT-ækvivalent

Kilder 

Bomber
Våben
Henrettelserne i Skæring

Henrettelserne i Skæring Hede foregik 2. december 1943, da 5 danske jernbanesabotører blev henrettet ved skydning på Skæring Hede nord for Århus

Henrettelserne 
På baggrund af Langåbrosprængningerne udført af den tidligere finlandsfrivillige adjunkt fra Randers Statsskole, Kaj Hoff, lægen Jørgen Røjel, lederen af Randers Konservativ Ungdoms to sabotagegrupper, Sven Christian Johannesen, og derfra Ole Hovedskou, Oluf Kroer, satte tyskerne et skræmmeeksempel for sabotagearbejde mod besættelsesmagten ved den første massehenrettelse i Danmark.

Af deltagerne fra langåbrosprængningen blev Kaj Hoff fanget, men skudt under flugtforsøg af tyskerne, Ole Hovedskou blev sendt i KZ-lejr, Sven Christian Johannesen, Oluf Akselbo Kroer blev henrettet den 2. december 1943 på Skæring Hede sammen med yderligere to tilfangetagne medlemmer af Randers Konservativ Ungdom: Anders W. Andersen og Otto Manley Christiansen. 

Henrettelserne bragte landet i sorg, og man flagede på halv stang mange steder. Med henrettelserne ophørte det relativt gode forhold, der var mellem danske og tyske myndigheder, og krigens gru gik for alvor op for danskerne. Der blev større opslutning om modstandsarbejdet, og danskere i ind- og specielt udlandet gjorde alt for at markere, at Danmark havde valgt side.

De blev hemmeligt begravet på Kallesmærsk Hede ved Husbjerg Klit i udkanten af Oksby plantage for at undgå sympatitilkendelser ved begravelsen.

Et vers af digterpræsten Kaj Munk, der en måned senere blev myrdet af Gestapo, er indhugget
i mindestenen på Skæring Hede rejst for de henrettede:

De henrettede 
 Anders W. Andersen (Randers 12. juli 1924)
 Georg Mørch Christiansen (Vejle 14. september 1921)
 Otto Manley Christiansen (Randers 30. september 1924)
 Sven Christian Johannesen (Odense 10. juni 1923)
 Oluf Akselbo Kroer (Randers 17. april 1916)

Eksterne kilder/henvisninger 
 Mindelunden i Skæring
 Besættelsmuseet i Århus 1940-45

Danmark under 2. verdenskrig
Begivenheder i 1943
Dødsstraf
Henrettelse
Bromölla kommun

Bromölla kommun er en kommune i det svenske län Skåne län i landskabet Skåne.

Bromölla kommune har et areal på og et befolkningstal på  indbyggere. Hovedbyen i kommunen er Bromölla.

Byområder 
Der er 5 byområder i kommunen:

* En mindre del af byområdet Valje er beliggende i Sölvesborgs kommun i Blekinge län.

Referencer

Eksterne henvisninger 
 Bromölla Kommune 

Kommuner i Skåne län
Andrei Tchmil

Andrei Tchmil  (  ;   ;  ;  ; født 22. januar 1963), er en tidligere sovjetisk (indtil 1992), moldovisk (1992-1995), ukrainsk [1995-1998] og belgisk (fra 1998) landevejscykelrytter. Han blev født i Khabarovsk i Sovjetunionen i 1963, men flyttede sammen med sin familie til Ukraine nogen år senere. Han skiftede statsborgerskab efter at Sovjetunionen faldt sammen, først til moldovisk og derefter ukrainsk, men skiftede det endnu en gang til belgisk, i slutningen af hans professionelle cykelkarriere. Efter sin aktive karriere har han igen skiftet statsborgerskab tilbage til moldovisk, og han har bl.a. været sportsminister for Republikken Moldova samt team manager for cykelholdet Katjusja.

Eksterne henvisninger

Mandlige cykelryttere fra Belgien
Mandlige cykelryttere fra Ukraine
Personer fra Khabarovsk
Burlövs kommun

Burlövs kommun er en kommune i Skåne län (Skåne) i Sverige. Kommunen fungerer som forstadskommune til Malmø. Kommunen er en del af metropolregionen Stormalmø, der igen er en del af Øresundsregionen.

Kommunen ligger mellem Malmö og Lund og har et areal på og et befolkningstal på  indbyggere. Den er Sveriges arealmæssigt næstmindste kommune efter Sundbyberg, der er 8,83 km² stor (heraf 8,72 km² landareal) og er beliggende nordvest for den centrale del af Malmö.

Byer i kommunen 
Der er 3 byområder i Burlövs kommun:

Referencer

Eksterne henvisninger 
 Burlöv Kommune 

Kommuner i Skåne län
Forstæder til Malmø
The Last Time

"The Last Time" er en sang fra det engelske rock ’n’ roll band The Rolling Stones. Selvom sangen bliver krediteret Mick Jagger og Keith Richards, er den 
inspireret af en traditionel gospel sang, der først blev indspillet af The Staple Singers .

”The Last Time” blev indspillet i Los Angeles 1965 med assistance fra Phil Spector, hvis producerstil kan høres gennem hele nummeret. Udgivet i sommeren 1965 nåede ”The Last Time” en 1. plads i England og en 9. plads i USA. Det fortælles, at Brian Jones opfandt guitar-riff'et på sangen (hvilket gentages gennem hele sangen, det er en af de første popsange, hvor dette forekom).  

I 1997 lagde den tidligere Rolling Stones manager Andrew Loog Oldham sag an mod det engelske rockband The Verve, for brug af et stykke af The Andrew Oldham Orchestras indspilning af "The Last Time" i deres sang "Bitter Sweet Symphony". Mens The Verve havde arbejdet på en aftale om at bruge samlingen, kunne Oldham med succes bagefter hævde, at bandet havde brugt mere end det stykke, der var blevet aftalt. Dette førte til, at Allen Klein stævnede The Verve på vegne af hans ABKCO Records, da dette selskab ejede rettigheder til alt The Stones materiale fra 1960'erne. Før denne stævning nåede retten, overgav The Verve sig og krediterede alt til Jagger og Richards, selvom de ikke havde skrevet en linje af sangen¬ .

Indspillet versioner 

Mange bands har indspillede fortolkninger og covers af denne sang i årenes løb . 

The Rolling Stones (Juli 30, 1965) 
Homer and the Dont's (1965) 
The Pupils (1966) 
Sceptres (1966) 
The Andrew Loog Oldham Orchestra (June 3, 1966) 
The Who (Juli 1967) 
Smith (Juli 1969) 
Dada (1971) 
Bobby Bare (1978) 
Bruce Springsteen (1978) 
The Sonics (1978) 
Cosmetics (1982) 
Chelsea (1984) 
The Damned (1988) 
3 Imaginary Boys (1990) 
Fury In The Slaughterhouse (1990) 
Count Five (1991) 
Bruce Salzmann & The Losers (1994) 
Cathedral City Project (1994) 
Songrise Orchestra (1994) 
The Tractors (1997) 
Dwight Yoakam (1997) 
Innovations (March 24, 1998) 
Catch 23 (1999) 
The Pharaohs (Januar 16, 2001) 
Jimmy Nail (2001) 
John Farnham (2002) 
Phish (2002)
Royal Philharmonic Orchestra (2003) 
John Batdorf & James Lee Stanley (2005) 
Billy Bragg (2006) 
New Riders of the Purple Sage (2006)

Eksterne kilder og henvisninger 
Officiel tekst
Tekst og info om ”The Last Time”
Se The Rolling Stones ” The Last Time”

Fodnote 

Rolling Stones-sange
Singler fra 1965
Båstads kommun

Båstads kommun er en kommune i Skåne län (Skåne) i Sverige.

Kommunen har et areal på og et befolkningstal på  indbyggere. Hovedbyen i kommunen er byen Båstad ().

Byområder i kommunen 
Der er 7 byområder i kommunen:

Referencer

Eksterne henvisninger 
  

Kommuner i Skåne län
Thomas A. Anderson

Thomas A. Anderson er personen, der kalder sig Neo i science fiction-filmen The Matrix. Figuren er skabt af Wachowski-søstrene, og spilles af Keanu Reeves i filmene.

Filmfigurer
Fiktive hackere
The Matrix
N-acetylglukosamin

N-acetylglukosamin (N-acetyl-D-glukosamin eller 2-Acetamido-2-deoxyglucose ofte forkortet GlcNAc eller NAG, en N-acetylglucosamin) er et monosakkarid afledt af glukose.

Biokemi 

O-bundet N-acetylglukosamin er en del af kulhydratdelen af mange glycoproteiner indbefattet proteinkinaser, fosfataser, transkriptionsfaktorer, metaboliske enzymer, chaperoner og proteiner i cytoskelettet.. 

I bakterier indgår stoffet, sammen med N-acetylmuraminsyre og korte peptider, i cellevæggens peptidoglycan.

I insekter og krebsdyr indgår GlcNAc i polymeren kitin, der er den primære komponent i dyrenes exoskelet.

GlcNAc kan også fungere som neurotransmitter.

Lectinet WGA, wheat germ agglutinin binder til N-acetylglukosamin.

Anvendelse 

N-acetyl glucosamine indtages ved slidgigt og inflammatoriske tarmsygdomme (IBD) som Colitis ulcerosa og Crohns sygdom selvom der ikke er tilstrækkelige beviser for gavnlige virkninger.

Eksterne links 

Biokemi
Olaf Ludwig

Olaf Ludwig (født 13. april 1960 i Gera) er en tysk tidligere landevejscykelrytter.

Aktiv karriere

DDR-tiden 
Ludwig viste sig tidligt som en talentfuld landevejsrytter, og han vandt således fire etaper og blev samlet nummer tre, første gang han deltog i Fredsløbet i 1980. 

Samme år deltog han for første gang i de olympiske lege, som blev afholdt i Moskva. Han stillede op i 100 km holdløbet på det østtyske hold, der var verdensmestre fra 1979. Holdet fra Sovjetunionen var dog stærkest og førte med næsten et minut efter 25 km, en føring de øgede, så de endte med at få guld i tiden 2.01.21,74 timer, mens østtyskerne akkurat sikrede sig sølvet i 2.02.53,19 timer foran Tjekkoslovakiet i 2.02.53,89 timer. Det østtyske hold bestod ud over Ludwig af Falk Boden, Bernd Drogan og Hans-Joachim Hartnick. Han deltog også i det individuelle landevejsløb, hvor han blev nummer 32. 

Året efter vandt han Niedersachsen-Rundfahrt ligesom han var med til at blive verdensmester i 100 km holdløbet. I 1982 vandt han Fredsløbet og i 1983 DDR rundt og Tour de l'Avenir, og i de følgende år etablerede han sig som en af amatørcykelsportens mest succesrige ryttere med en række sejre.

Efter at DDR havde boykottet OL 1984 i Los Angeles var Ludwig igen med ved OL 1988 i Seoul, og her deltog han i det individuelle løb. Han havde været med i et udbrud, men her var også Dsjamolidin Abdusjaparov fra Sovjetunionen, lige som Ludwig kendt som en dygtig sprinter, og så sørgede Ludwig for, at udbruddet blev elimineret. I stedet kom han nær slutningen af løbet af sted i et lille udbrud sammen med vesttyskeren Bernd Gröne, og de to holdt frem til mål, hvor Ludwig nemt vandt spurten. Gröne fik sølv, mens en anden vesttysker, Christian Henn, vandt feltets spurt og fik bronze. Ved disse lege stillede Ludwig også op i pointløbet på bane, hvor han blev nummer fjorten.

Det genforenede Tyskland 
Efter murens fald i 1989 blev han professionel cykelrytter ved det hollandske cykelhold Panasonic. Han vandt den grønne pointtrøje i Tour de France i 1990. Fra 1993 til 1996 kørte han ved det tyske Team Telekom. Han deltog i endnu et OL, 1996 i Atlanta, hvor han blev nummer seksten i landevejsløbet. Han indstillede sin aktive karriere i 1997.

Referencer

Eksterne henvisninger 

 

Mandlige cykelryttere fra Tyskland
Personer fra Thüringen
Deltagere for DDR ved sommer-OL 1980
Deltagere for DDR ved sommer-OL 1988
Deltagere for Tyskland ved sommer-OL 1996
Olympiske mestre fra DDR
Olympiske sølvmedaljevindere fra DDR
Eslövs kommun

Eslövs kommun er en kommune i Skåne län (Skåne) i Sverige. 

Kommunen har et areal på og et befolkningstal på  indbyggere. Hovedbyen i kommunen er byen Eslöv.

Byområder 

Befolkning pr. 31. december 2005:

Eksterne henvisninger

Noter
Jansky

Indenfor radioastronomi er jansky (symbol Jy) en ikke-SI-enhed af elektromagnetisk fluxtæthed ækvivalent til 10−26 watt per m² per hertz. Enheden er navngivet efter radioastronomen og pioneren Karl Jansky og er defineret som:

 (SI)

 (cgs)

Anvendelse 
De stærkeste naturlige astronomiske radiokilder har fluxtætheder i størrelsesordenen 1–100 jansky, hvilket viser at enheden jansky er en anvendelig enhed for radioastronomi. For eksempel har the Third Cambridge Catalogue (3C), der blev forfattet i 1959 og revideret i 1962, listet omkring 300 til 400 radiokilder i det nordlige himmelrum stærkere end 9 Jy omkring radiofrekvensen 159 MHz.

Her er en liste af pulsarer
 
detekteret af the Second Cambridge Survey, hvor pulsarenes styrke er opgivet i mJy ved to forskellige radiofrekvenser.

Det er vigtigt at forstå betydningen af 'per hertz'-delen af Jansky-enheden. Når der måles på en bredbånds-continuum udsendelse – og energien groft set er jævnt fordelt over detektorbåndbredden, vil det detekterede signals styrke stige proportionalt med båndbredden af detektoren (i modsætning til signaler med båndbredde smallere end detektorbåndbredden).

For at beregne fluxtætheden i jansky, divideres den totale detekterede effekt (i watt) med radiomodtagerens radioantennes effektive opsamlingsareal (i m²), og divideres så med detektorens båndbredde (i hertz). Da 1 W/m²/Hz er meget større end de fleste radiokilder, multipliceres resultatet med 1026 for at få en mere passende enhed for naturlige astrofysiske fænomener.

Kilder/referencer 

Astronomi
Måleenheder
Helsingborgs kommun

Helsingborgs Kommune (også benævnt Helsingborgs stad) er en kommune i Skåne län (Skåne) i Sverige. Kommunen omfatter 347,23 km² og har 124.301 indbyggere (2006).

Byområder 
Der er 15 byområder i Helsingborgs Kommune. 

Indbyggere pr. den 31. december 2005. 

En mindre del af Rydebäck er beliggende i Landskrona kommun.

Venskabsbyer 
  Svendborg
  Aasiaat
  Bozhou
  Oslo
  Manchester
  Stralsund

Eksterne henvisninger 

 Helsingborg Kommune
Hässleholms kommun

Hässleholms kommun er en kommune i Skåne län (Skåne) i Sverige. Kommunen omfatter 1.314,16 km² og har 49.381 indbyggere (2006).

Byer i kommunen 
Byområder i størrelseorden pr. 31. december 2005:

Eksterne henvisninger 
 Hässleholm Kommune
Danish Arctic Contractors

Danish Arctic Contractors (DAC) var en sammenslutning af seks entreprenørfirmaer i Danmark.

 Christiani & Nielsen A/S
 Højgaard & Schultz A/S
 A. Jespersen og Søn A/S
 Kampmann, Kierulff & Saxild A/S
 Monberg & Thorsen A/S
 Saabye & Lerche A/S

Driften omfatter alt fra boliger, veje og transport , til værksteder, hospital, kommunikation og fritidsaktiviteter.

Kort sagt alt hvad der skal til for at få basens og dens ansattes dagligdag til at hænge sammen på Sondrestrom Air Base (SAB) (Kangerlussuaq) nedlagt i 1992 sammen med DEW Line og nu er kun Thule Air Base (TAB) (Pituffik) tilbage.

Danish Arctic Contractors er nu sammenlagt med Grønlands Hjemmestyre (Senere Grønlands Selvstyre) og hedder nu Greenland Contractors.

Arctic Contractors
Etableret i 1952
Höganäs kommun

Höganäs kommun er en kommune i Skåne len i Sverige. Kommunen omfatter 143,88 km² og har 25.610 indbyggere.

Byer i kommunen 
 Höganäs (kommunesæde)
 Viken
 Jonstorp
 Mölle
 Arild 	
 Mjöhult
 Ingelsträde

Eksterne henvisninger 

 Höganäs Kommune
Hörby kommun

Hörby kommun er en kommune i Skåne län (Skåne) i Sverige. Kommunen omfatter 433,07 km² og har 15.020 indbyggere.

Byer i kommunen 
 Hörby (kommunesæde)
 Ludvigsborg
 Osbyholm

Eksterne henvisninger 
 Hörby Kommune 

Kommuner i Skåne län
Krokus

Krokus (Crocus) er en staude, der ofte betragtes som en løgplante, selv om dens overvintringsorgan egentlig er en knold. Slægten er udbredt med flere end 30 arter i Europa, Mellemøsten og Nordafrika. De fleste krokus bliver 10-20 cm høje, og de findes i mange farver fra hvide og gullige til lilla og blå. Blomstringstidspunktet er afhængigt af sorten, men falder for det meste fra sidst i februar til ind i april eller – for de efterårsblomstrede typer – fra september til ind i november.

 Alpekrokus (Crocus versicolor)
 Balkankrokus (Crocus angustifolius)
 Gul krokus (Crocus flavus)
 Høstkrokus (Crocus speciosus)
 Safrankrokus (Crocus sativus)
 Septemberkrokus (Crocus kotschyanus)
 Skedekrokus (Crocus chrysanthus)
 Snekrokus (Crocus tommasianus)
 Snehvid krokus (Crocus niveus)
 Vårkrokus (Crocus vernus)

Hertil kommer en lang række udvalgte sorter og hybrider.

Anvendelse
Krokus kan gro i alle veldrænede jordtyper, og derfor kan de bruges næsten overalt i bede, græsplæner eller i potter indendørs. Læggedybden er ca. 5-10 cm. Både vildarter og sorter formerer sig villigt ved frø og yngleknolde, men de skal helst ligge urørte i jorden i 3-4 år.

Ud over de velkendte krokus, som er udvalgt i Nederlandene på basis af vårkrokus og gul krokus, og de krokus, der forhandles som botaniske, og som først og fremmest er fremavlet fra udvalgte planter og hybrider af Skede-Krokus, tilbyder de specialiserede producenter næppe andre arter.

 
Blomster i det tidlige forår
Løg- og knoldvækster
Planteslægter
Höörs kommun

Höörs kommun er en kommune i Skåne län (Skåne) i Sverige. Kommunen omfatter 319,87 km² og har 15.970 indbyggere.

Kommunen er hjemsted for Skånes Djurpark.

Byer i kommunen 
 Höör (kommunesæde)
 Sätofta
 Tjörnarp 
 Ormanäs och Stanstorp
 Ljungstorp och Jägersbo
 Norra Rörum

Eksterne henvisninger 

 Höör Kommune 

Kommuner i Skåne län